laion/Wikipedia-Exotic huggingface dataset:
גפנן המדבר

גֻּפְנַן הַמִּדְבָּר (שם מדעי: Cordia sinensis, מכונה גם עֲרַף הַמִּדְבָּר) צמח סודני, ממשפחת הזיפניים הגדל בקרקעות שאינן מלוחות. זהו צמח שאוהב חום בעיקר נאות מדבר כמו בקעת ים המלח, הוא גדל בבתי גידול טבעיים בלבד. כצמח בר, הוא מוכר בשני אתרים בלבד בארץ-ישראל: נחל צאלים ושמורת עין גדי. בפתח נחל צאלים ישנם שני פרטים. בשמורת עין גדי הוא גדל כצמח בר במדרון עין-גדי, וכן הוא נזרע ונשתל כצמח גנני בעין גדי ובאתרים נוספים בבקעת ים המלח. הוא מיטיב לגדול באדמה לחה, אך יכול לחיות גם באדמה הררית או מלוחה. הוא נפוץ על ידי זריעה, שתילה וייחור. גפנן המדבר הוא צמח מוגן בישראל. ברפואה עממית השורשים של הצמח מנוצלים לתרופה במקרים של כאבי בטן אצל ילדים ומבוגרים. הפרי משמש כתחליף לסוכר. מדיה וקבצים בנושא גפנן המדבר בוויקישיתוף גפנן המדבר, באתר ITIS (באנגלית) גפנן המדבר, באתר NCBI (באנגלית) גפנן המדבר, בבסיס הנתונים ARKive (באנגלית) גפנן המדבר, באתר האנציקלופדיה של החיים (באנגלית) גפנן המדבר, באתר צמח השדה גפנן המדבר, באתר צמחיית ישראל וסביבתה גפנן המדבר, באתר Tropicos (באנגלית) גפנן המדבר, באתר GBIF (באנגלית) גפנן המדבר, באתר The Plant List (באנגלית) גפנן המדבר, באתר IPNI (באנגלית) גפנן המדבר באתר הרשימה האדומה של IUCN אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח
איווקו יורוסטאר

איווקו יורוסטאר (באיטלקית: Iveco EuroStar) היא סדרה של משאיות כבדות כולל סמי-טריילר המיועדים לשימוש ארוך טווח, להובלת סחורות כבדות למרחקים גדולים, מתוצרת יצרנית המשאיות, האוטובוסים, הצמ"ה, המנועים, וכלי רכב צבאיים איווקו חברת בת של פיאט אשר יוצרה באיטליה בין השנים 1993–2002. בנוסף יוצרו דגמי "איווקו יורוסטאר" בגרמניה, ברזיל, ארגנטינה ואוסטרליה. סגנון גוף: "Cab over" - הוא סגנון גוף של משאית, אוטובוס או טנדר עם חזית אנכית, "פנים שטוחות" או מכסה מנוע למחצה, כאשר תא הנהג של המשאית יושב מעל (או מקדימה) הציר הקדמי. מבנה זה מנוגד למשאית קונבנציונלית שבה המנוע מותקן מול הנהג. קבינה קצרה עם גג נמוך (ביקוש מועט מאד) קבינה עמוקה עם גג נמוך (ביקוש מועט) קבינה עמוקה עם גג מוגבה, אידיאלי להובלה ארוכת טווח עם לינות תא נוסעים גבוה (הבטיח נוחות מקסימלית) 4x2 6x2 6x4 "איווקו יורוסטאר" "איווקו יורוסטאר" "איווקו יורוסטאר" מכלית (משאית) "איווקו יורוסטאר" מכלית (משאית) "איווקו יורוסטאר" "איווקו יורוסטאר" "איווקו יורוסטאר" איווקו מדיה וקבצים בנושא איווקו יורוסטאר בוויקישיתוף איווקו יורוסטאר, סרטון באתר יוטיוב היסטוריה של איווקו 1985–1994 web.archive.org/web/20120626132047 החברות החשובות ביותר של 2009 webcitation.org "איווקו יורוסטאר" סמי-טריילר autoline.info/-/sale/tractor-units/IVECO-Eurostar
הגדרת הגבול

האם התכוונתם ל... גבול של פונקציה הגדרת הגבול לפי קושי הגדרת הגבול לפי היינה גבול של סדרה
דוד כהן די לארא

דוד כהן די לארא (1602 בהמבורג, באמסטרדם או בליסבון – 1 באוקטובר 1674 בהמבורג) היה רב ספרדי בהמבורג, פילולוג, מילונאי, וחוקר. חיבר המילון התלמודי "כתר כהונה" כהשלמה לספר הערוך. הוסמך לרבנות באמסטרדם ופעל שם כדרשן בישיבת "די לוס פינטוס". מאז 1637 התגורר בהמבורג, שם היה בשנת 1639 רבה של קהילת "נווה שלום", אחת משלוש קהילות הספרדים בהמבורג. כששלושתם הצטרפו יחד בשנת 1652, מונה הרב דוד לרבם. בשנת 1656 הוחלף על ידי הרב יצחק ישורון (גר') ואז חזר לאמסטרדם. לאחר פטירתו של הרב יצחק ישורון בשנת 1665, חזר להמבורג בתקווה להחזיר את תפקידו הקודם, אך לא מונה מחדש. היה מתנגד נחרץ לתנועתו של משיח השקר שבתי צבי, שהיו לו חסידים רבים בקהילה הספרדית בהמבורג. בשיאה של תנועה זו חזר לאמסטרדם בשנת 1666, וחזר להמבורג רק זמן קצר לפני פטירתו. נפטר בהמבורג, ונקבר בבית הקברות היהודי באלטונה. תרגם מספר חיבורים מעברית לספרדית, כולל חיבורי הרמב"ם . כתר כהונה, המבורג שנת זכ"ר ר"ב; MDCLXVIII (ה'תכ"ט; 1668), מילון תלמודי. עבודתו העיקרית, עליה עבד 40 שנה. המילון נשאר לא גמור ומשתרע רק עד סוף האות יוד. Tratado de los artículos de la ley divina, אמסטרדם ה'תי"ב (1651 / 1652), תרגום מכתבי הרמב"ם Tratado de penitencia, ה'ת"ך (1660), תרגום מכתבי הרמב"ם Ir David sive De convenientia vocabulorum rabbinicorum cum Graecis, et quibusdam aliis linguis Europaeis, Amstelodami, Ravestein, 1648 Tratado Del Temor Divino, אמסטרדם, ה'שצ"ג (1632 / 1633) בהוצאת מנשה בן ישראל (תרגום חלקי של "ראשית חכמה" מאת רבי אליהו די וידאש) מייקל סטודמונד-הללי: David Cohen de Lara. בתוך: פרנקלין קופיצש, דירק בריצקה (עורכים). Hamburgische Biografie. כרך 2, Christians, המבורג 2003, עמ' 92 - 93. דוד בן יצחק די לרה, דף שער בספרייה הלאומית דוד כהן די לארא, כתר כהונה, באתר היברובוקס האסיף: לתקופת השנה, כרך 6, bi-defus Y. Goldman, 1893, עמ' 80
נווה המדבר ג'אלו

נווה המדבר ג'אלו (למפת לוב מוגדלת)   טריפולי בנגאזי מיסראתה אל-ביידא רדאמס סבהא תוניסיה אלג'יריה ניז'ר צ'אד סודאן מ. הים התיכון נווה המדבר ג'אלו (למפת לוב רגילה)   טריפולי בנגאזי מיסראתה אל-ביידא רדאמס סבהא תונ. אלג'. ניז'ר צ'אד סו. מ. הים התיכון נווה המדבר ג'אלו נווה המדבר ג'אלו (Jalo או Jalu, או Gialo) הוא נווה מדבר בתוך בקירנאיקה, שבלוב, הממוקם ממערב ימת החול הגדולה וכ־250 ק"מ דרומית־מזרחית למפרץ סידרה. ג'אלו נחשב לנווה מדבר גדול וגודלו הוא 19 על 11 ק"מ. סביב ג'אלו מספר יישובים, הגדול שבהם הוא העיירה ג'אלו, שהייתה הבירה המנהלית של מחוז ג'אלו בין השנים 1983 עד 1988, אז הפך האזור לחלק ממחוז אג'דאביא ונכון לשנת 2007 הוא כיום חלק ממחוז אל־והאט. בגלל מיקומה והיותה מקור מים, היה למקום חשיבות אסטרטגית במהלך המערכה בצפון אפריקה במלחמת העולם השנייה המקום החליף ידיים מספר פעמים בין כוחות בעלות הברית לכוחות הציר. מבצע נייסטי היה מבצע פשיטה במהלך ספטמבר 1942 במהלך מלחמת העולם השנייה על ידי כוח Z – כוח גדודי מכוח ההגנה של סודאן. נועד לסייע בכוחות הפושטים שלוקחים חלק במבצע הסכמה, במבצע קרוואן ובמבצע ביגמי. מטרת הפעולה: השתלטות על נווה מדבר ג'אלו במדבר לוב כדי לסייע בנסיגת הכוחות המעורבים בפעולות האחרות. המבצע נכשל בעקבות גילוי התוכניות לארבע הפעולות על ידי הגרמנים על גופתו של קצין בריטי הרוג במבצע הסכמה. הגרמנים הזהירו את חיל המצב האיטלקי בג'אלו וחיזקו אותו. הכוח האיטלקי בלם בקלות את ההתקפה בליל ה־15–16 בספטמבר. המים בנווה מדבר ג'אלו מלוחים למדי (3,880 חלקים למיליון). במים יש אלקליין עם pH של 7.4 והם קשים מאוד עם מלחים מומסים רבים בנוסף לנתרן כלורי. בנוסף לג'אלו, נווה המדבר תומך בקהילות הבאות: אל־הִרי לָבא שֻרף מאסליוא רשידה Reclus, Elisee (1888) Africa: History, Geography, and People: Volume II North-West Africa Appleton, New York, page 25, נווה המדבר ג'אלו, באתר OCLC (באנגלית) Molinari, Andrea (2006) Desert Raiders: Axis and Allied Special Forces 1940-43 Osprey, Oxford, England, page 74, ISBN 978-1-84603-006-2 John W Gordon "The Other Desert War" p.127 accessed 9 sept 2020. Walton, Kenneth (2007) The Arid Zones AldineTransaction, New Brunswick, New Jersey, page 109, ISBN 978-0-202-30928-6; originally published by Aldine Publishing Company, Chicago, in 1969, נווה המדבר ג'אלו, באתר OCLC (באנגלית) "Lat 29.024 N Long. 21.523 E" Geonames.org
אדוארד תיאודור קומפטון

אדוארד תיאודור קומפטון (באנגלית: Edward Theodore Compton‏; 29 ביולי 1849 – 22 במרץ 1921) היה אמן גרמני יליד אנגליה, מאייר ומטפס הרים. הוא ידוע בזכות ציוריו ורישומיו של הנוף האלפיני, וכבש כ-300 פסגות הרים. קומפטון נולד בלונדון, בנו של תיאודור קומפטון, סוכן ביטוח חובב אמנות, וגדל בבית של קוואקרים דתיים מאוד. הוא למד בבתי ספר לאמנות, וכן למד זמן מה באקדמיה המלכותית בלונדון, אך למעשה הוא היה אוטודידקטי באמנות. בשנת 1867, החליטה משפחתו להגר לגרמניה, לדרמשטאט, כדי שבנם ירכוש השכלה טובה וזולה יותר מאשר באנגליה. שם, באותה תקופה היה מקום מושבה של דוכסות הסן הגדולה של הדוכס הגדול לודוויג השלישי, וקהילה של אמנים התפתחה במקום. רשומות ביומנו של קומפטון מראים כי הוא וגם אביו היו מורים לאמנות - אליס, נסיכת הסן הייתה בין תלמידיו של אדוארד. בין השנים 68–1867 סייר קומפטון באזורי ריינלנד, מוזל ואייפל בגרמניה, ועשה רישומים רבים. ביולי 1868, כל משפחת קומפטון נסעה לאלפים. הנוף האלפיני שנתקל בו במהלך טיול זה, במיוחד הנוף של פסגות אייגר, מונש ויונגפראו, גרם לאדוארד להיות צייר הרים. בשנת 1869 התגורר קומפטון במינכן וכעבור שנתיים הציג לראשונה את עבודתו בארמון הזכוכית. בשנת 1872 התחתן עם אוגוסטה פלץ ובמשך שנתיים הם נסעו דרך טירול, איטליה ושווייץ. משנת 1874 התיישבו בני הזוג בפלדפינג שעל אגם סטארנברג, בוואריה, ובנו שם בית נוח בשם וילה קומפטון. בשנים שלאחר מכן נסע קומפטון להרי אוסטריה, סקנדינביה, צפון אפריקה, קורסיקה וספרד ותיעד את רשמיו במגוון ציורי צבעי שמן וצבעי מים וציורי דיו. אף על פי שאהב סצנות אלפיניות, ביקר קומפטון וצייר אזורים אחרים כמו הרי הטטרה הגבוהים במזרח אירופה, הרי סקוטלנד, ההברידים, איי לופוטן וצפון הכף בנורווגיה, והאנדים הקולומביאניים. בשנת 1880 הפך קומפטון לחבר באקדמיה המלכותית בלונדון. מלבד עבודתו כצייר הוא התפרסם גם כמאייר ספרים של "התאחדות האלפים הגרמניים והאוסטרים" עם כותרות כמו "בהרים הגבוהים" מאת אמיל זיגמונדי (1889), "אודות פלס ופירן" (1901) ו"טיפוס הרים בתמונות" מאת אלפרד שטייניצר (1913). באנגליה הוא היה מבוקש גם כמאייר שמספק תמונות למגוון ספרים. בזמן מלחמת העולם הראשונה הוא הוזמן על ידי הצבא האוסטרי לצייר מחזית ההר אך נאסר על ידי הפיקוד העליון של בוואריה. הוא הוצא גם מאגודת האמנים במינכן, מכיוון שהיה אנגלי. פרט לאומנותו, היה קומפטון גם מטפס מצוין, שזכה להערכה רבה בזכות "כישורי טיפוס הרים מבריקים על קרח וסלע, התמדה ראויה להערצה שלו, סבלנותו הבלתי נדלית לשאת בתלאות". הוא היה חבר במועדון האלפים הבלעדי ובאיגוד האלפים הגרמני והאוסטרי. קומפטון נפטר בפלדפינג ב-22 ביולי 1921, בן 72. בנו אדוארד הריסון קומפטון ובתו דורה קומפטון היו גם ציירי הרים. בתו השנייה מריון הייתה ציירת פרחים ודומם. בהתחלה צייר במסורת הרומנטית האנגלית, קומפטון פיתח מאוחר יותר ייצוג מציאותי יותר של הטבע, בהנחיית רעיונותיו האמנותיים האמיתיים תוך שמירה על דיוק טופוגרפי. אפילו צבעי המים המוקדמים שלו מראים את החשיבות הרבה של בהירות ואור ועבודתו ראויה לציון גם בזכות הצגת האלמנטים כמו מים ואוויר, כולל ערפל. אפשר לראות בו אימפרסיוניסט. אף על פי שקומפטון מעולם לא היה בעל השכלה פורמלית רבה, הוא השפיע על אמנים כמו ארנסט פלאץ וקרל ארנולד וכן על בנו אדוארד הריסון קומפטון ובתו דורה קומפטון. ברסלאו - בניין העירייה רגשטיין הר מטאהורן אגם מונט באלדו פרייבורג רחוב באוגוסבורג ואנזה ליד ברלין מדיה וקבצים בנושא אדוארד תיאודור קומפטון בוויקישיתוף OEAV, E.T.-Compton-Hütte, web.archive.org, ‏2011-07-27 ראו Darmstadt Artists' Colony E T Compton, a brilliant artist E T Compton
נאו-פגניות שמית

נאו-פגאנית שמית היא שם לקבוצה רופפת של ניסיונות להקים גרסאות חדשות של הדתות השמיות העתיקות שמלפני היהדות המונותאיסטית. דתות נאו-פגאניות אלו נפוצות בעיקר בקרב אשכנזים בארצות הברית. ערך מורחב – מיתולוגיה כנענית ערך מורחב – מקורות היהדות המרכזיים העיקריים של נאו-פגניות יהודית הם ארצות הברית, ישראל ולבנון. רעיונות בדבר דת פגאנית מקורית שממנה צמחה היהדות המונותאיסטית החלו להיות פופולארים בעקבות כתביו של רפאל פטאי בשנות ה-60 של המאה ה-20. בספרו "האלה היהודית" מתוארות קבוצות שסגדו לשכינה (או אשרה) כאלה האם בבית-המקדש בתקופת שלמה המלך. במהלך הצמיחה הנאו-פגאנית בארצות הברית בשנות ה-70 וה-80 של המאה ה-20 צמחו גם קבוצות קטנות של דתות נאו-פגאניות כנעניות ויהודיות. רובן כללו אלמנטים מדתות נאו-פגאניות גרמאניות, כמו אסאטרו ווויקה. בשנת 2003 יצא-לאור הספר "המיתולוגיה היהודית" מעת החוקר חגי דגן. ספר זה מתאר את הצדדים הפולקלוריסטים, עממים, פוליתאיסטים, שמאניים ומאגיים של היהדות לאורך התקופות, החל מהגרסאות הכנעניות שלה עד לעת המודרנית, באופן מקביל לסיפור התנ"כי ובשימוש בלשון ציורית. ספר זה מזכיר במובנים אלו את הספרים של התנועה הנאו-פגנית הגרמאנית המוקדמת. בניגוד לתנועה זו, נראה שהספר לא מוותר על ניסיונות לאוניברסליזם, ושומר על המהות האוניברסלית של היהדות. בהתאם למחקר שהתגבש בעקבות ספרים אלו, הדת היהודית המוקדמת, שבתקופה זו (עידן הברונזה) עוד לא נקראה יהדות, הייתה דומה לשאר דתות כנען, ואופיינה במסגדים מקומיים, פולחן פוליתאיסטי וסגידה לאלה האם. יהוה היה אל-מקומי מאזור הר שעיר, של עם שמי, שעם הזמן נהיה לשבטי-ישראל ולדת היהודית. בעקבות גלות בבל והספיגה של אלמנטים מהדת הזרטוסטריאנית הדת היהודית נהייתה יותר ויותר מונותאיסטית והתרכזה בפולחן יהוה, לימוד ספר התורה, אמונה בישראל כעם נבחר ועמידה במצוות. מקור תנועה חברתית זו היה באימוץ של עקרונות אלו מגולי-בבל בידי מעמד בעלי-הקרקעות תוך ברית עם מעמד הכהונה בכנען בעידן הברזל המאוחר. הדת הנאו-פגאנית היהודית כוללת בתוכה את התנועה של הכישוף היהודי (אנגלית: Jewitchery) דתות אלו מושפעות מפמיניזם יהודי ומתרכזות בעבודת האשרה בדת העתיקה של עמי כנען והסביבה. מדיה וקבצים בנושא נאו-פגניות שמית בוויקישיתוף The Hebrew Goddess, Rafael patai המיתולוגיה היהודית, חגי דגן, הוצאת מפה, 2003 ראו לעיל
אלכסנדרה ביטון

אלכסנדרה ביטון (באנגלית: Alexandra Beaton; נולדה ב-5 בדצמבר 1994) היא שחקנית ורקדנית קנדית, שהתפרסמה בשל תפקידה בתור אמילי בסדרה הקנדית "נולדו לרקוד". אלכסנדרה ביטון נולדה ב-5 בדצמבר 1994 בטורונטו, אונטריו שבקנדה, וגדלה בעיירה קלרמונט, אונטריו. יש לה אחות צעירה בשם סופיה. מגיל צעיר היא רצתה להיות שחקנית והחלה לרקוד בלט בגיל שנתיים וללמוד משחק בגיל חמש. לאחר סיום בית הספר ביטון למדה מדעי המדינה באוניברסיטת גואלף אשר ממוקמת בעיר גואלף, אונטריו. בשנים 2013–2020 שיחקה בסדרת הטלוויזיה "נולדו לרקוד". במקביל שיחקה בסדרות אחרות דוגמת "המכשפה הטובה". בשנת 2020 החלה לשחק בסדרת טלוויזיה "בני הרדי". בשנת 2021, שיחקה בקומדיה הרומנטית "הרווק הנצחי" מבית נטפליקס. בשנת 2022 שיחקה בסרט הנערה הכי בת-מזל בעולם. אלכסנדרה ביטון, במסד הנתונים הקולנועיים IMDb (באנגלית) SPIRAL: Past Lives Come Back to Haunt on the New Web Series, The TV Junkies, ‏22 בספטמבר 2017 (באנגלית)
אדוארד הריסון קומפטון

אדוארד הריסון קומפטון (באנגלית: Edward Harrison Compton‏; 11 באוקטובר 1881 – 6 במרץ 1960) היה צייר נוף ומאייר גרמני ממוצא אנגלי. קומפטון נולד בפלדפינג בבוואריה עילית, גרמניה, בנו השני של צייר הנוף אדוארד תיאודור קומפטון. את הכשרת האמנות המוקדמת שלו קיבל מאביו, ולאחר תקופת לימודים בלונדון בבית הספר המרכזי לאומנויות ומלאכות התיישב בבוואריה. כמו אביו, הוא קיבל השראה מהאלפים והפך לצייר הרים העובד בצבעי שמן ובצבעי מים. עם זאת, התקפה של פוליו בגיל 28 הביאה לכך שהיה עליו למצוא נופים נגישים יותר לצייר בגרמניה, אנגליה, צפון איטליה וסיציליה. הוא גם סיפק איורים למספר ספרי טיולים שפרסמו A & C Black. קומפטון הציג בגלריות במינכן ובברלין, וגם באנגליה באקדמיה המלכותית בלונדון ובברדפורד. הוא נפטר בפלדאפינג ב -1960. היו לו שתי אחיות, שתיהן אמניות: מריון קומפטון, הציירת פרחים ודומם, ודורה קיל-קומפטון, ציירת פרחים והרים. מדיה וקבצים בנושא אדוארד הריסון קומפטון בוויקישיתוף כתבי אדוארד הריסון קומפטון בפרויקט גוטנברג (באנגלית) S. Wichmann. Compton: Edward Theodore und Edward Harrison, Maler und Alpinisten (Belser, 1999) "Edward Harrison Compton (1881-1960) | A mountainous landscape | Christie's"
הקבינט של מלטה

הקבינט של מלטה הוא גוף קבלת ההחלטות הקולקטיבי של ממשלת מלטה, המורכב מראש הממשלה ומספר שרים שנבחרים על ידי ראש הממשלה מבין חברי הפרלמנט הנבחרים לראשות מחלקות הממשלה. מזמינים פרלמנטריים (המקבילים לשרים זוטרים) יכולים גם להיות מוזמנים להשתתף בישיבות הממשלה וכן בכירים אחרים בממשל. בראשותו עומד ראש ממשלת מלטה. ממשלת מלטה הפרלמנט של מלטה נשיא מלטה ראש ממשלת מלטה מדיה וקבצים בנושא הקבינט של מלטה בוויקישיתוף ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
מורינגה רותמית

מורינגה רותמית (מוֹרִינְגָה רָתְמִית, שם מדעי: Moringa peregrina) היא צמח סודאני לא בשרני, שמוצאו טרופי, והוא גדל בקרקעות שאינן מלוחות. למורינגה יש פרחים ורודים והפירות הם בצורת אפונה המורכבת משלושה חלקים. מזרעי המורינגה מפיקים שמן. העלים של הצמח מנוצים פעמיים. העלעלים נושרים ומה שנשאר זה צירי העלה המקבלים תפקיד הטמעה, והם נושרים כהתאמה למחסור במים, משום שהצמח גדל בעיקר בנאות מדבר. הוא מכונה גם The Ben tree. מורינגה רותמית הוא עץ נדיר, הגדל בארץ לאורך בקע ים המלח בתפוצה מקוטעת. הוא נראה כרותם גדול, והוא בולט בפריחתו בגווני ורוד-לבן, מן האביב ועד לסוף הקיץ. פריו הוא תרמיל ארוך, הנותר תלוי על העץ גם לאחר פיזור הזרעים. מורינגה רותמית הוא צמח מוגן בישראל. בת משפחתה, מורינגה מכונפת, נחשבת כיום כאחד מעצי המרפא המוכרים ברפואה העממית. בעת העתיקה נעשה שימוש בזרעיה של המורינגה הרותמית להפקת שמן משובח לתעשיית הבשמים. מורינגה רותמית, באתר NCBI (באנגלית) מורינגה רותמית, בבסיס הנתונים ARKive (באנגלית) מורינגה רותמית, באתר האנציקלופדיה של החיים (באנגלית) מורינגה רותמית, באתר צמח השדה מורינגה רותמית, באתר צמחיית ישראל וסביבתה מורינגה רותמית, באתר Tropicos (באנגלית) מורינגה רותמית, באתר GBIF (באנגלית) מורינגה רותמית, באתר The Plant List (באנגלית) מורינגה רותמית, באתר IPNI (באנגלית) מורינגה רותמית באתר הרשימה האדומה של IUCN אכרזת גנים לאומיים, שמורות טבע, אתרים לאומיים ואתרי הנצחה (ערכי טבע מוגנים), ה'תשס"ה-2005, ק"ת 6369, ה'תשס"ה, 15 בפברואר 2005 (תוקן ב־17 בדצמבר 2019), בספר החוקים הפתוח זהר עמר ואלרון זבטני, [https://www.ariel.ac.il/wp/judea-and-samaria-research-studies/wp-content/uploads/sites/144/2023/02/%D7%96%D7%94%D7%A8-%D7%A2%D7%9E%D7%A8-%D7%95%D7%90%D7%9C%D7%A8%D7%95%D7%9F-%D7%96%D7%91%D7%98%D7%A0%D7%99.pdf#page=257 שמן מורינגה רותמית )peregrine Moringa )ושימושיו במרחב הארץ־ישראלי בעת העתיקה], מחקרי יהודה ושומרון לא, 2, 2022, עמ' 257-221
ממשלת מלטה

ממשלת מלטה (במלטית: Gvern ta' Malta) היא הרשות המבצעת של מדינת מלטה. היא מורכבת מהקבינט של מלטה ומהמזכירות הפרלמנטריות. ראש הממשלה מתמנה על ידי נשיא מלטה, על סמך המצב בפרלמנט המלטזי. ראש הממשלה אחראי על הקצאת מחלקות הממשלה למזכירות קבועות. נשיא מלטה גם ממנה את שאר הקבינט בהסכמתו של ראש ממשלת מלטה. ממשלת מלטה מורכבת משרי הפרלמנט וממזכירים. מספרם תלוי בראש הממשלה. בממשלת מלטה יש מספר משרדים: משרד הכלכלה, ההשקעות והעסקים הקטנים משרד החינוך והתעסוקה משרד האנרגיה והניהול במים – פיתוח מקורות אנרגיה חלופיים, מדיניות אנרגיה, מדיניות מים, שירותי אנרגיה ומים המשרד לענייני אירופה ושוויון משרד האוצר משרד התיירות משרד הפנים והביטחון הלאומי משרד המשפטים, התרבות והשלטון המקומי המשרד לאיכות הסביבה, פיתוח בר-קיימא ושינויי אקלים משרד החוץ וקידום הסחר משרד התחבורה, התשתיות והפרויקטים ההוניים משרד האי גוזו משרד לענייני משפחה, זכויות ילדים וסולידריות חברתית קוד האתיקה תקף מאז שנת 1994 לשרים ולמזכירים בפרלמנט. הוא נוצר מכיוון ששרים צריכים לפעול ולנהוג בסטנדרטים הגבוהים ביותר הן בחייהם האישיים והן במילוי תפקידם החוקתי. הגרסה שתוקנה בשנת 2015 כרגע בתוקף. הקבינט של מלטה הפרלמנט של מלטה נשיא מלטה ראש ממשלת מלטה מדיה וקבצים בנושא ממשלת מלטה בוויקישיתוף What Type Of Government Does Malta Have?, WorldAtlas (באנגלית) Gov.mt, www.gov.mt Ministri, Segretarji Parlamentari u Assistenti Parlamentari, „Parlament ta' Malta”, 23 maja 2014 [dostęp 2018-06-09 (malt.). .] (ארכיון) ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
הצבעים הלאומיים של גרמניה

הצבעים הלאומיים של גרמניה (בגרמנית: Die Nationalfarben Deutschlands) הם שחור, אדום וזהב. הם שימשו כצבעי הדגל של רפובליקת ויימאר, גרמניה המערבית, גרמניה המזרחית וכיום משמשים כצבעי דגל גרמניה המאוחדת. הקבינט הגרמני הפדרלי פרסם בשם ממשלת גרמניה ב-2 ביוני 1999 את העיצוב הרשמי המפרט את הצבעים המדויקים לדגל הגרמני: מקור צבעי השחור-אדום-זהב שאוב מצבעי המדים של הליצו פרייקורפס, כוח מתנדבים פרוסי אשר הוקם ולחם במלחמות הנפוליאוניות. כוח מתנדבים זה, שעל חייליו היה לדאוג לעצמם לציוד ולביגוד, לבש מדים שחורים השזורים בעיטורי דרגה אדומים ובכפתורי פליז זהובים. הצבע השחור נבחר משיקולים פרקטיים שכן שחור היה הצבע היחידי בו ניתן היה לצבוע את בגדי האזרחים בצורה אחידה וללא כל גוון שונה. עם הקמת רפובליקת ויימאר ב-1918 אומץ הטריקולור האופקי שחור-אדום-זהב במקום דגל הקיסרות הגרמנית, טריקולור אופקי שחור-לבן-אדום, כמחווה לליצו פרייקורפס ולרעיונות הרפובליקניים והדמוקרטיים שבהם האמינו המתנדבים. לאחר פירוק הרפובליקה ב-1933 עם עלייתו של אדולף היטלר לשלטון, שונה הדגל לדגל גרמניה הנאצית, ודגל רפובליקת ויימאר בוזה. הנאצים כינו את סכמת הצבעים הזאת בשורת כינויי גנאי כגון "שחור-אדום-חרדל" או "שחור-אדום-צואה". לאחר תבוסת גרמניה הנאצית במלחמת העולם השנייה ופירוקה, אימצו הן גרמניה המערבית והן גרמניה המזרחית את הטריקולור של רפובליקת ויימאר כדגלן, אם כי גרמניה המזרחית הטעינה אותו בסמלה. עם איחוד גרמניה מחדש ב-1990 הוכרז דגל גרמניה כטריקולור שחור-אדום-זהב, דגל המשמש אותה עד היום. הצבעים הלאומיים של גרמניה משמשים, כאמור, כצבעים בדגל גרמניה, בסמל גרמניה, דגל הצי הגרמני ודגל השירות הפדרלי, אך גם מופיעים, עם מטען, בדגלן של שלוש ממדינות גרמניה: סקסוניה התחתונה, חבל הסאר וריינלנד-פפאלץ. כמו כן, הטריקולור מופיע בסמל מפלגת הימין הרדיקלי הגרמנית "הרפובליקנים" (Die Republikaner). הצבעים הלאומיים של גרמניה כמעט ולא משמשים בספורט: מדי הנבחרת הם בדרך כלל בצבע לבן או שחור עם עיטורים אדומים, והזהב לא מופיע בהם כלל. עם זאת, מדי נבחרת הכדורסל הם אדומים עם עיטורים זהובים ושחורים. עוד מקומות בהם מופיע הטריקולור בשלמותו הם בתחתית סמל נבחרת גרמניה בכדורגל, הליגה השלישית ופדרציית הכדורגל הגרמנית. מדיה וקבצים בנושא הצבעים הלאומיים של גרמניה בוויקישיתוף
רומן בלב ים

רומן בלב ים (באנגלית: Romance on the High Seas) הוא סרט מוזיקלי רומנטי אמריקאי משנת 1948 בבימויו של מייקל קורטיז, עם דוריס דיי, דון דפור, ג'ניס פייג' וג'ק קרסון בתפקידים הראשיים. התסריט נכתב על ידי האחים פיליפ אפשטיין וג'וליוס אפשטיין והוא מבוסס על סיפור מאת סיקסטו פונדל ריוס. השירים נכתבו על ידי ג'ול סטיין (מנגינה) וסמי קאהן (מילים). זה סרטה הראשון של דוריס דיי שעד אז הופיעה כזמרת. סטיין וקאהן התרשמו מקולה והמליצו עליה למייקל קורטיז שנתן לה תפקיד ראשי אף על פי שלא היה לה שום ניסיון במשחק. קורטיז התגאה בכל הקריירה שלו על בחירתו בדיי. למרות שדיי משחקת תפקיד ראשי ושרה כמעט את כל השירים היא הופיעה בפרסומות רק במקום הרביעי כי אז לא הייתה מפורסמת. הסרט היה מועמד לפרס אוסקר לשיר המקורי הטוב ביותר - "It's Magic" וכן לפרס אוסקר לפסקול המקורי הטוב ביותר - ריי הנדורף. אלווירה קנט (ג'ניס פייג') חושדת בבעלה מייקל (דון דפור) שהוא בוגד בה. הם נשואים שלוש שנים וכל פעם כשהם אמורים לחגוג יום שנה לנישואיהם הוא דוחה זה באמתלות שונות. מייקל הוא מנכ"ל חברת תרופות גדולות גדולה ששייכת לדודה של אריקה, לסלו (ס.ז. סאקאל). למייקל יש מזכירה חדשה יפהפייה, מיס מדוויק (לסלי ברוקס) ואלווירה חושדת שמייקל בוגד בה איתה. אלווירה הולכת עם דודה למועדון לילה בו מופיעה זמרת חיננית בשם גורג'יה גארט (דוריס דיי) ששרה בליווי הפסנתרן שלה, אוסקר פראר (אוסקר לבנט) את השיר "I'm in Love". הם מציעים לה לשוט בספינה מפוארת לריו דה ז'ניירו על כרטיס בשמה של אלווירה תמורה אלף דולר והוצאות והיא מסכימה. כאשר מייקל מבטל פגישות ורוצה להצטרף לאלווירה, היא דוחה זאת בנימוקים שונים והוא חושב שהיא בוגדת בו. מייקל שוכר את שירותיו של החוקר הפרטי פיטר וירג'יל (ג'ק קרסון) שייצטרף לשיט לריו ויעקב אחרי אשתו. העלילה מסתבכת כשפיטר מתידד עם ג'ורג'יה שהוא חושב שהיא אלווירה. גם היא מתאהבת בו אך לא מגלה לו את סודה. העניין מסתבך כאשר מגיע לשיט גם הפסנתרן אוסקר שמאוהב גם הוא בג'ורג'יה. פיטר עוקב אחריו ומדווח למייקל על "המאהב, של "אלווירה". בינתיים אלווירה והדוד לסלו עוקבים בטלסקופ על משרדו של מייקל ולא מוצאים עדות לבגידה. לבסוף גם מייקל, אלווירה והדוד מגיעים למלון אטלנטיקו בריו שם עומדת ג'ורג'יה להופיע בשמה של אלווירה. העניינים לבסוף נפתרים, אלווירה ומייקל מתפייסים, ג'ורג'יה שרה לכולם "It's Magic" ומתחבקת עם פיטר. "רומן בלב ים", במסד הנתונים הקולנועיים IMDb (באנגלית) "רומן בלב ים", באתר נטפליקס "רומן בלב ים", באתר AllMovie (באנגלית) "רומן בלב ים", באתר Rotten Tomatoes (באנגלית) "רומן בלב ים", באתר Box Office Mojo (באנגלית) "רומן בלב ים", במסד הנתונים הקולנועיים KinoPoisk (ברוסית) רומן בלב ים, באתר TCM קדימון לרומן בלב ים, באתר יוטיוב I'm in Love באתר יוטיוב הסצנה הסופית של רומן בלב ים, באתר יוטיוב
יובל הפלטינה למלכות אליזבת השנייה

יובל הפלטינה למלכות אליזבת השנייה נחגג ביוני 2022 בממלכה המאוחדת לציון 70 שנה למעבר הכתר אל אליזבת השנייה, מלכת הממלכה המאוחדת ב־6 בפברואר 1952. יום חג צוין בממלכה המאוחדת ויום החג המסורתי במאי הועבר לתחילת יוני, כדי ליצור סוף שבוע באורך ארבעה ימים לציון יובל הפלטינה. מדליה תינתן לאנשי הכוחות המזוינים של בריטניה ולמשרתי ציבור אחרים וממשלת הוד מלכותה הבטיחה "מופע של פעם בדור שיערב את המנהגים הטקסיים הבריטיים יחד עם תצוגות טכנולוגיות ואמנותיות פורצות דרך". זו הפעם הראשונה בה חוגג מונרך בריטי יובל פלטינה. קמפיין, המכונה 'החופה הירוקה של המלכה', הושק במאי 2021, לקראת היובל בשנת 2022. אנשים ברחבי בריטניה 'שתלו עץ ליובל' כדי לסמן את אבן הדרך. כדי לעזור לאיכות הסביבה ולהפוך את האזורים המקומיים לירוקים יותר, תושבי הממלכה המאוחדת התבקשו ליצור את 'המתנה המיוחדת' הזו עבור המלכה, בשנת יובל הפלטינה שלה. בהצהרה אמר ראש הממשלה בוריס ג'ונסון, "כשאנחנו חוגגים 70 שנות שירות מדהימות של הוד מלכותה, אני ממליץ לכולם לעמוד מאחורי התוכנית הזו וללכת 'לשתול עץ ליובל'." מדיה וקבצים בנושא יובל הפלטינה למלכות אליזבת השנייה בוויקישיתוף "Platinum Jubilee: MPs and peers search for gift fit for the Queen". BBC News (באנגלית בריטית). 2020-11-12. נבדק ב-2020-11-16. "Extra bank holiday to be created for the Queen's Platinum Jubilee celebrations in 2022". The Telegraph. 12 בנובמבר 2020. נבדק ב-19 בנובמבר 2020. {{cite news}}: (עזרה) Murphy, Simon (2020-11-12). "Extra bank holiday announced for Queen's 2022 platinum jubilee". The Guardian (באנגלית). נבדק ב-2020-11-12. "Extra Bank Holiday to mark The Queen's Platinum Jubilee in 2022". GOV.UK (באנגלית). נבדק ב-2020-11-12.{{cite web}}: תחזוקה - ציטוט: url-status (link) "Queen's Platinum Jubilee: Public urged to plant a tree to help mark monarch's 70-year reign". ITV. 29 בנובמבר 2020. {{cite news}}: (עזרה) "The Queen's Green Canopy". Cool Earth (באנגלית). ערך זה הוא קצרמר בנושא הממלכה המאוחדת. אתם מוזמנים לתרום לוויקיפדיה ולהרחיב אותו.